«Nii et sa siis läbisid pimeduse,» sosistas temake. «Mulle on kogu aeg räägitud, et see on kõige võimatum asi, millest on üldse võimalik unistada - nimelt selle kohutava valgusetuse ala ületamine. Keegi ei suuda seda teha, ütlevad nad, kuna seal teiselpool polevat midagi. Aga ma ei uskunud kunagi, purpurvalgus, ma ei uskunud neid kunagi. Ja oli aegu, mil mul oli meeletu soov seda ise läbida. Kuid räägiti lugusid olenditest, kes sinna läksid ja kunagi tagasi ei tulnud… Ja sina ületasid selle.»